Varað við ísingu
Varað er við ísingu á þjóðvegum á Suðvestur- og Vesturlandi í kvöld. Vegagerðin varar við hættu á slitlagsskemmdum á Vesturlandi og Snæfellsnesi.
"Ábendingar frá veðurfræðingi fyrir kvöldið og nóttina: Þar sem vegir hafa náð að blotna í dag, einkum suðvestan- og vestanlands, má reikna með að ísing myndist síðar í kvöld þegar kólnar og frystir aftur. Því til viðbótar er spáð smá-éljum í kvöld og nótt hér og þar um vestanvert landið."
Vegir á Suður- og Vesturlandi eru að heita má auðir. Á Vestfjörðum eru hálkublettir á stöku stað en þó er hálka á Mikladal. Þoka er á Klettshálsi, Hjallahálsi og Þröskuldum.
Greiðfært er að mestu á Norðurlandi vestra en þó eru hálkublettir og éljagangur yst á Siglufjarðarvegi. Norðaustanlands eru hálkublettir nokkuð víða en hálka á Hófaskarði og Möðrudalsöræfum. Snjóþekja er á Hólaheiði, Brekknaheiði og Hólasandi.
Á Austurlandi er hálka á fjallvegum, þæfingur á Vatnsskarði eystra en annars eru hálkublettir mjög víða. Greiðfært er um Suðausturland.
Vegna hættu á slitlagsskemmdum er viðauki 1 felldur úr gildi og ásþungi miðaður við 10 tonn frá kl. 16:00 í dag þriðjudaginn 12. mars  á Snæfellsnesvegi 54 frá Borgarnesi og öllum vegum á Snæfellsnesi.
Einnig á Borgarfjarðabraut 50, Skorradalsvegi 508, Hálsasveitarvegi 518 og Hvanneyrarvegi 511.
Varað er við ísingu á þjóðvegum á Suðvestur- og Vesturlandi í kvöld.
Vegagerðin varar við hættu á slitlagsskemmdum á Vesturlandi og Snæfellsnesi.
Vegir á Suður- og Vesturlandi eru að heita má auðir.
Á Vestfjörðum eru hálkublettir á stöku stað.
Greiðfært er að mestu á Norðurlandi vestra en þó eru hálkublettir og éljagangur yst á Siglufjarðarvegi.
Norðaustanlands eru hálkublettir nokkuð víða en hálka á Hófaskarði og Möðrudalsöræfum.
Á Austurlandi er hálka á fjallvegum, þæfingur á Vatnsskarði eystra en annars eru hálkublettir mjög víða.
Greiðfært er um Suðausturland.